
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


26 Μαρτίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 1086 


ΑΠΟΦΑΣΕΙΣ 

Αριθμ.ΔΕΛ Α 1045566 ΕΞ 2018 

Τροποποίηση τηςαριθμ.ΔΕΛΒ 1192636 ΕΞ 2017/ 

22.12.2017 (Β' 4640) απόφασηςτου Διοικητή της 
Ανεξάρτητης Αρχής Δημοσίων Εσόδων περί κα¬ 
θορισμού του αριθμού φορολογικών ελέγχων 
που θα διενεργηθούν κατά το έτος 2018, όπως 
ισχύει. 

Ο ΔΙΟΙΚΗΤΗΣ 

ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις της παραγράφου 2 του άρθρου 26 του 
ν. 4174/2013 (Α' 170), όπως ισχύει. 

2. Τις διατάξεις του Κεφαλαίου Α' «Σύσταση Ανεξάρτη¬ 
της Αρχής Δημοσίων Εσόδων» του ν. 4389/2016 (Α' 94) 
και ειδικότερα των άρθρων 1,2,7,13,14,17 και 41, όπως 
ισχύουν. 

3. Τις διατάξεις των άρθρων 387, 389, 390, 397 και 
398 του Κεφαλαίου Δ' «Σύσταση Διεύθυνσης Ερευνών 
Οικονομικού Εγκλήματος και συναφείς διατάξεις» του 
ν. 4512/2018 (Α' 5). 

4. Τις διατάξεις του άρθρου 17Α του ν. 2523/1997 
(Α' 179), όπως ισχύει. 

5. Τις διατάξεις του άρθρου 61 του ν. 4410/2016 
(Α' 141), όπως ισχύει. 

6. Την με αριθμ. 1738/2017 απόφαση της Ολομέλειας 
του ΣτΕ. 

7. Τις με αριθμ. 2934/2017 και 2935/2017 αποφάσεις 
του Β'Τμήματος του ΣτΕ. 

8. Τη με αριθμ. 268/2017 Γνωμοδότηση της Α' Τακτι¬ 
κής Ολομέλειας του Νομικού Συμβουλίου του Κράτους, 
η οποία έγινε αποδεκτή με επισημειωματική επ'αυτής 
πράξη από τον Διοικητή της Ανεξάρτητης Αρχής Δημο¬ 
σίων Εσόδων και κοινοποιήθηκε με την με αριθμ. ΠΟΑ 
1192/2017. 

9. Την με αριθμ. πρωτ. Δ. ΟΡΓ. Α 1036960 ΕΞ 2017/ 

10.3.2017 (Β' 968) απόφαση του Διοικητή της Ανεξάρ¬ 
τητης Αρχής Δημοσίων Εσόδων «Οργανισμός της Ανε¬ 
ξάρτητης Αρχής Δημοσίων Εσόδων (Α.Α.Δ.Ε.)», όπως 
τροποποιήθηκε, συμπληρώθηκε και ισχύει. 

10. Την αριθμ. Δ6Α 1015213 ΕΞ 2013/28.1.2013 (Β' 130 
και Β' 372) απόφαση του Υπουργού Οικονομικών και 
του Υφυπουργού Οικονομικών «Μεταβίβαση αρμοδιο¬ 


τήτων στον Γενικό Γραμματέα της Γενικής Γραμματείας 
Δημοσίων Εσόδων του Υπουργείου Οικονομικών», όπως 
συμπληρώθηκε, τροποποιήθηκε και ισχύει, σε συνδυα¬ 
σμό με τις διατάξεις της υποπαραγράφου α' της παρ. 3 
του άρθρου 41 του ν. 4389/2016. 

11. Την με αριθμ. 1 /20.1.2016 (18/Υ.Ο.Δ.Δ./20.1.2016) 
πράξη Υπουργικού Συμβουλίου «Επιλογή και διορισμός 
Γενικού Γραμματέα της Γενικής Γραμματείας Δημοσίων 
Εσόδων του Υπουργείου Οικονομικών» σε συνδυασμό 
με τις διατάξεις της παραγράφου 10 του άρθρου 41 
του ν. 4389/2016, όπως ισχύουν, και την αριθμ. 39/3/ 

30.11.2017 (Υ.Ο.Δ.Δ. 689) απόφαση του Συμβουλίου Διοί¬ 
κησης της Α.Α.Δ.Ε. «Ανανέωση της θητείαςτου Διοικητή 
της Α.Α.Δ.Ε.». 

12. Την με αριθμ. ΔΕΛ Β 1008397 ΕΞ 2018/18.1.2018 
(Β' 63) κοινή υπουργική απόφαση των Υπουργών Δι¬ 
καιοσύνης, Διαφάνειας και Ανθρωπίνων Δικαιωμάτων, 
Οικονομικών και του Διοικητή της Α.Α.Δ.Ε. «Επιστροφή 
υποθέσεων της Ανεξάρτητης Αρχής Δημοσίων Εσόδων 
(Α.Α.Δ.Ε.) στις αρμόδιες Εισαγγελικές και Δικαστικές 
Αρχές, κατ' εφαρμογή των διατάξεων άρθρου 389 του 
ν. 4512/2018 (Α' 5) «Ρυθμίσεις για την εφαρμογή των 
Διαρθρωτικών Μεταρρυθμίσεων του Προγράμματος 
οικονομικής Προσαρμογής και άλλες διατάξεις»». 

13. Την με αριθμ. πρωτ. Δ. ΟΡΓ. Α 1115805 ΕΞ 2017/ 

31.7.2017 (Β' 2743) απόφαση του Διοικητή της Ανεξάρ¬ 
τητης Αρχής Δημοσίων Εσόδων «Μεταβίβαση αρμο¬ 
διοτήτων και εξουσιοδότηση υπογραφής "Με εντολή 
Διοικητή"σε όργανα της Φορολογικής Διοίκησης», όπως 
ισχύει. 

14. Την με αριθμ. ΔΕΛ Β 1192636 ΕΞ 2017/22.12.2017 
(Β' 4640) απόφαση του Διοικητή της Ανεξάρτητης Αρ¬ 
χής Δημοσίων Εσόδων περί καθορισμού του αριθμού 
φορολογικών ελέγχων που θα διενεργηθούν κατά το 
έτος 2018. 

15. Την με αριθμ. Δ.Σ.Σ. Α 1025708 ΕΞ 2018/14.2.2018 
(Β' 571) απόφαση του Διοικητή της Ανεξάρτητης Αρχής 
Δημοσίων Εσόδων περί καθορισμού στόχων έτους 2018 
για τις Υπηρεσίες της Ανεξάρτητης Αρχής Δημοσίων Εσό¬ 
δων (Α.Α.Δ.Ε.). 

16. Το Επιχειρησιακό Σχέδιο Έτους 2018 της Γενικής 
Διεύθυνσης Φορολογικής Διοίκησης της Α.Α.Δ.Ε.. 

17. Τις εκκρεμείς υποθέσεις ελέγχου, που εμφανίζονται 
στο Ο.Π.Σ. ΕΙθπχι 5 την 6.2.2018 και ώρα 14:32 και λοιπές 
υποθέσεις. 

18. Τον αριθμό των ελεγκτών κατά το χρόνο έκδοσης 
της παρούσας και τον αριθμό των διενεργηθέντων ελέγ¬ 
χων κατά το προηγούμενο έτος 2017. 

19. Την ανάγκη αξιολόγησης των εκκρεμών υποθέσε¬ 
ων ελέγχου και την προτεραιοποίηση αυτών που παρου¬ 
σιάζουν μεγαλύτερη παραβατικότητα και εισπραξιμότη- 
τα, με βάση αντικειμενικά κριτήρια ανάλυσης κινδύνου 
και στοιχεία από εσωτερικές και εξωτερικές πηγές πλη¬ 
ροφόρησης, σε συνδυασμό μετους περιορισμένους ελε¬ 
γκτικούς πόρους, με στόχο την αποτελεσματικότητα του 
φορολογικού ελεγκτικού μηχανισμού και τη διασφάλιση 
των δημοσίων εσόδων. 

20. Τη μελέτη εντοπισμού ανάλυσης και αξιολόγησης 
κινδύνων, η οποία συντάχθηκε διακεκριμένα ανά κατη¬ 
γορία ελεγκτικών υπηρεσιών σε ομάδες φορολογουμέ- 
νων με ομοειδή χαρακτηριστικά. 

21. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Προ¬ 
ϋπολογισμού της Ανεξάρτητης Αρχής Δημοσίων Εσόδων 
(Α.Α.Δ.Ε.), αποφασίζουμε: 

Μετά την παράγραφο 2 της με αριθμ. ΔΕΛ Β 1192636 
ΕΞ 2017/22.12.2017 (Β' 4640) απόφασης του Διοικητή 
της Ανεξάρτητης Αρχής Δημοσίων Εσόδων περί καθορι¬ 
σμού του αριθμού των φορολογικών ελέγχων που θα δι- 
ενεργηθούν εντός του έτους 2018 κατά προτεραιότητα, 
από τις Ελεγκτικές Υπηρεσίες Κ.Ε.ΜΕ.ΕΠ., Κ.Ε.ΦΟ.ΜΕ.Π. 
και Δ.Ο.Υ., προστίθενται παράγραφοι ως εξής: 

«3. Οι υποθέσεις που ελέγχονται κατά προτεραιότητα 
επιλέγονται βάσει κριτηρίων ανάλυσης κινδύνων χρη¬ 
σιμοποιώντας δεδομένα από εσωτερικές και εξωτερικές 
πηγές πληροφόρησης που είναι διαθέσιμα ηλεκτρονι¬ 
κά στην Α.Α.Δ.Ε. Οι προτεραιοποιημένες προς έλεγχο 
υποθέσεις κατατάσσονται ανά ελεγκτική υπηρεσία, σε 
φθίνουσα σειρά ταξινόμησης με βάση την τελική μο- 
ριοδότησή τους, βάσει αυτοματοποιημένου μοντέλου 
αντικειμενικής αξιολόγησης υποθέσεων ως Παράρτημα I 
της παρούσας, κατόπιν εφαρμογής κριτηρίων ανάλυσης 
κινδύνων, τα οποία δεν δημοσιοποιούνται. Έλεγχοι που 
διενεργήθηκαν μέχρι τη δημοσίευση της παρούσας, 
μειώνουν τον αριθμό των υπολοίπων υποθέσεων που 
πρέπει να ολοκληρωθούν μέχρι την 31.12.2018. Από το 
σύνολο των εκκρεμών υποθέσεων εκάστης ελεγκτικής 
υπηρεσίας ελέγχονται, κατά προτεραιότητα, οι υποθέ¬ 
σεις που συγκεντρώνουν την υψηλότερη μοριοδότηση, 
ακολουθώντας φθίνουσα σειρά ταξινόμησης μέχρι την 
επίτευξη της συνολικής ετήσιας στοχοθεσίας εκάστης 
ελεγκτικής υπηρεσίας βάσει του Επιχειρησιακού Σχεδίου 
έτους 2018, ως προς τον αριθμό των υποθέσεων που 
πρέπει να ολοκληρωθούν μέχρι 31.12.2018. 

Έλεγχοι που εντάσσονται στο προβλεπόμενο στις 
διατάξεις της περ. β' της παρ. 2 του άρθρου 26 του 
ν. 4174/2013 (Κ.Φ.Δ.) ποσοστό (75%) δύνανται να επε- 
κτείνονται στα δύο προηγούμενα πέραν της τελευταίας 
τριετίας φορολογικά έτη ή χρήσεις, βάσει των ειδικότε¬ 
ρων οριζομένων στο Παράρτημα II (Γ.2) της παρούσας, 
συνεκτιμώντας εν συνεχεία και τα οριζόμενα στο τελευ¬ 
ταίο εδάφιο της επόμενης παραγράφου. 

Σε κάθε περίπτωση κάλυψης των στόχων του Επιχει¬ 
ρησιακού Σχεδίου έτους 2018, διενεργούνται έλεγχοι 


υποθέσεων επιπλέον των στόχων σύμφωνα με τη φθί¬ 
νουσα σειρά ταξινόμησης. 

Το αρχείο των «Προτεραιοποιημένων υποθέσεων 
2018» αναρτάται στην εφαρμογή 'Όί5ςονθΐ'θΐ'\/ίθννθΐ'"του 
Ολοκληρωμένου Πληροφοριακού Συστήματος (Ο.Π.Σ.) 
ΕΙθπχι 5 της Ανεξάρτητης Αρχής Δημοσίων Εσόδων, ανά 
ελεγκτική υπηρεσία. 

4. Οι προϊστάμενοι των ελεγκτικών υπηρεσιών, εφό¬ 
σον από τα στοιχεία ή τις πληροφορίες που έχουν στη 
διάθεση τους και σε συνδυασμό με τις ισχύουσες δια¬ 
τάξεις, κρίνουν ότι συντρέχει βάσιμος λόγος ελέγχου 
κατά προτεραιότητα υποθέσεων μη προτεραιοποιημέ- 
νων κατά τις διατάξεις της παραγράφου 3 της παρούσας, 
υποχρεούνται, το αργότερο εντός είκοσι (20) ημερών 
από την ανάρτηση των προτεραιοποιημένων υποθέσεων 
της υπηρεσίας τους, να εισάγουν την προκρινόμενη υπό¬ 
θεση σε σειρά κατάταξης ανάλογα με τη σημαντικότητά 
της, συνεκτιμώντας και τη σοβαρότητα των υποθέσεων 
που ανακατατάσσονται.Τα οριζόμενα στο προηγούμενο 
εδάφιο εφαρμόζονται και για υποθέσεις που δημιουργή- 
θηκαν από τις 6.2.2018 μέχρι την ανάρτηση στο Ο.Π.Σ. 
ΕΙθπχι 5 των προτεραιοποιημένων υποθέσεων, καθώς και 
για υποθέσεις που βρίσκονται στις ελεγκτικές υπηρεσίες 
και οι οποίες δεν απεικονίζονται στο Ο.Π.Σ. ΕΙθπχιξ (όπως 
πληροφοριακά δελτία, εκθέσεις των Υ.Ε.Δ.Δ.Ε., πληροφο¬ 
ριακές εκθέσεις της Ε.Γ. Σ.Δ.Ο.Ε.). Προς τούτο, συνεκτι- 
μώνται ενδεικτικά η γενεσιουργός αιτία, η δυνατότητα 
είσπραξης των προσδοκώμενων ποσών βεβαίωσης και 
η σοβαρότητα εν γένει της υπόθεσης. 

5. Ανεξάρτητα από την προτεραιοποίησή τους ή μη 
ολοκληρώνονται άμεσα οι κάτωθι υποθέσεις προς έλεγχο: 

α) Υποθέσεις που αφορούν σε εκθέσεις έρευνας των 
Υ.ΕΛΔ.Ε. 

β) Υποθέσεις που αφορούν σε πορισματικές εκθέ¬ 
σεις που διαβιβάζονται στην Α.Α.Δ.Ε. από τη Διεύθυνση 
Ερευνών Οικονομικού Εγκλήματος κατ' εφαρμογή των 
διατάξεων του άρθρου 387 του ν. 4512/2018. 

γ) Υποθέσεις που αφορούν σε επιστροφές φόρων. 

δ) Υποθέσεις που αφορούν σε έλεγχο βάσει δείγματος, 
δικαιούχων που έτυχαν επιστροφής Φ.Π.Α., καθώς και 
δικαιούχων νομικών προσώπων και νομικών οντοτή¬ 
των που έτυχαν επιστροφής φόρου εισοδήματος, χωρίς 
έλεγχο. 

ε) Υποθέσεις για τις οποίες έχει εκδοθεί σημείωμα 
διαπιστώσεων με τα αποτελέσματα του φορολογικού 
ελέγχου και προσωρινός προσδιορισμός φόρων και προ¬ 
στίμων κατά τη δημοσίευση της παρούσας. 

στ) Υποθέσεις για τις οποίες επίκειται η έκδοση σημει¬ 
ώματος διαπιστώσεων και προσωρινού προσδιορισμού 
φόρου και προστίμου, συνεκτιμώντας αιτιολογημένα 
στο Ο.Π.Σ. ΕΙθπχι 5 και τα οριζόμενα στο τελευταίο εδάφιο 
της παραγράφου 4 της παρούσας. 

ζ) Υποθέσεις που προέκυψαν από εισαγγελικές παραγ¬ 
γελίες, εντολές ανακριτικών και προανακριτικών πράξε¬ 
ων, περιλαμβανομένων αιτημάτων και εντολών διενέρ¬ 
γειας φορολογικών ελέγχων που έχουν προκύψει από 
εντολή οποιοσδήποτε Εισαγγελικής ή Δικαστικής Αρχής, 
των οποίων ο έλεγχος βρίσκεται σε τελικό στάδιο την 
28.2.2018 κατά την έννοια των διατάξεων του άρθρου 

389 του ν. 4512/2018, ήτοι κατά την ως άνω ημερομηνία 
έχει εκδοθεί προσωρινός διορθωτικός προσδιορισμός 
φόρου ή αίτημα παροχής πληροφοριών του άρθρου 14 
του Κ.Φ.Δ.. 

η) Υποθέσεις των Δ.Ο.Υ και Υ.Ε.Δ.Δ.Ε. που αφορούν 
σε διενέργεια μερικού επιτόπιου ελέγχου διαπίστωσης 
της εκπλήρωσης των φορολογικών υποχρεώσεων, της 
τήρησης των βιβλίων και της έκδοσης των φορολογικών 
στοιχείων, σύμφωνα με τις ισχύουσες διατάξεις, για φο- 
ρολογουμένους που ασκούν οποιαδήποτε δραστηριό¬ 
τητα ή διακινούν αγαθά. 

θ) Υποθέσεις που αφορούν σε διασταυρωτικούς ελέγ¬ 
χους ενδοκοινοτικών συναλλαγών (VIΕ5), υποθέσεις πο¬ 
λυμερών (ταυτόχρονων) ελέγχων που διενεργούνται από 
ελληνικές και αλλοδαπές φορολογικές αρχές, υποθέσεις 
διενέργειας ελέγχου στο πλαίσιο επανάληψης διαδικα¬ 
σίας καθώς και σε εκτέλεση προδικαστικής απόφασης. 

Οι έλεγχοι της παρούσας παραγράφου λαμβάνονται 
υπόψη στη στοχοθεσία των ελέγχων, πλην αυτών της ως 
άνω περίπτωσης (η). 

6. Νέες υποθέσεις που εισάγονται στην ελεγκτική υπη¬ 
ρεσία δύνανται να μοριοδοτούνται σε μεταγενέστερα 
χρονικά διαστήματα με βάση τα κριτήρια ανάλυσης 
κινδύνων του Παραρτήματος I της παρούσας ή με νέα, 
ίσης συνολικής μοριοδότησης, κριτήρια και αναταξινο- 
μούνται στον κατάλογο των προτεραιοποιημένων υπο¬ 
θέσεων κατά φθίνουσα σειρά, βάσει της μοριοδότησης 
που έλαβαν και του βαθμού εξέλιξης της ελεγκτικής δι- 
αδικασίαςτων αρχικά προτεραιοποιημένων υποθέσεων 
σύμφωνα με τα ανωτέρω. 

Τα οριζόμενα στην παράγραφο 4 της παρούσας εφαρ¬ 
μόζονται αναλόγως και για τις νέες υποθέσεις. 

7. Από τις υποθέσεις που ελέγχονται κατά προτεραιό¬ 
τητα σύμφωνα με τα ανωτέρω, οι προϊστάμενοι των ελε¬ 


γκτικών υπηρεσιών προτεραιοποιούν και προβαίνουν 
στην έκδοση πράξεων διορθωτικού προσδιορισμού 
φόρων και προστίμων, κατά τα οριζόμενα στην παρ. 2 
του άρθρου 28 του ν. 4174/2013, ως κάτωθι: 

α) για ελεγχόμενες χρήσεις 2002 και μετά, με βάση τις 
διατάξεις της παρ. 5 του άρθ. 84 του ν. 2238/1994 (μη 
υποβολή δήλωσης στη φορολογία εισοδήματος), 

β) για ελεγχόμενες χρήσεις 2007 και μετά, με βάση 
τις διατάξεις της παρ. 4 του άρθ. 84 και της περ. α'της 
παρ. 2 του άρθ. 68 του ν. 2238/1994 (συμπληρωματικά 
στοιχεία), 

γ) για ελεγχόμενες χρήσεις 2012 και 2013, με βάση τις 
διατάξεις της παρ. 1 του άρθ. 84 του ν. 2238/1994 και 
για φορολογικά έτη 2014 και μετά με βάση τις διατάξεις 
της παρ. 1 του άρθρου 36 του ν. 4174/2013 (πενταετής 
παραγραφή). 

Τα παραπάνω ισχύουν για τις φορολογίες εισοδήματος 
και Κ.Β.Σ., καθόσον για τις φορολογίες Φ.Π.Α., κεφαλαί¬ 
ου και τελών χαρτοσήμου ισχύουν διαφορετικοί χρόνοι 
παραγραφής. 

8. Η Διεύθυνση Ελέγχων, δύναται να διαβιβάζει δείγ¬ 
μα υποθέσεων που έχουν προτεραιοποιηθεί από τους 
προϊσταμένους των ελεγκτικών υπηρεσιών, το οποίο δεν 
μπορεί να υπερβεί συνολικά το 5% αυτών, στη Διεύθυν¬ 
ση Εσωτερικών Υποθέσεων για τις δικές της ενέργειες 
κατά λόγο αρμοδιότητας.». 

Η απόφαση αυτή να δημοσιευθεί στην Εφημερίδα της 
Κυβερνήσεως, πλην των παραρτημάτων I και II. 

Αθήνα, 20 Μαρτίου 2018 
Ο Διοικητής 
Γ. ΠΙΤΣΙΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 086/26.03.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















